Sala proeuve musical
Una sala proeuve musical a l’è ona stanza dedicada a fagh musega de denter. Una sala proeuve professional a l’è un ambient isolad del pont de vista acustich, progettad segonda conforma al so obietiv, de manera de tegnì denter el son e fall nò sortì.  In la  sala proeuve se poden fa i proeuve ma se po anca doprà la sala come un studi de registrazzion. I sale proeuve misicaj inn ùnegh in di so caratteristich in fonzion di so utent, de la soa posizion e de l’edifizzi indove ch ‘a inn stad miss e sviluppad in del cors di agn. I sal proeuv servissen per i musicista locai e, de vesser facilment raggiongibil i se treouven de solit in di zon de cità. A ghe ‘n è poeu tanti alter de post doperad di musicista, di grupp e di band per provà, compres di stanze improvvisad in di arei comune come i sale o i center comunitari.

Importanza per i musicista del spazzi de fa i proeuve 
On spazzi dedicad ai proeuv musicai el ghe da ai musicista on sit indove che poden migliorà in del so sonà insèma, componn, e migliorà i so abilità musicai. Di proeuve regular fann de manera che i musicista poden refinà la soa musega inanz de insubiss denanz d’un publich. On bon spazzi el permeter e ‘l favoriss el process de la creazzion musical. El gh’avariss de iuttà i musicista a stà comod, favorì la soa libertà de espression e a bon cunt vesser on loeugh sentìi di utent come un post sicur de tra foeura i idei. Anca la praticabilità a l’è on fattor important desgià che i istrument e i pareggiadure musicai poden vesser ingombrante e pesante.  

I musicista minga semper i poden provà e pareggiass per i spettacoi in del stess post indove che lor  viven. A l’è inscì perchè el spazzi el gh’ha de avegh di specifich requisid. De fat el volumm alt el gh’ha de vesser soportad di proprietari, di vesin e de la struttura fisica de l’edifizzi. Sti particolar requisid del spazzi chì inn minga adattad per la pupart di sit residenziai e commerciai. Ancaben a ghe 'n poda vessegh tant de spazzi commercial disponibil, l’isolament acustich e ‘l trattament acustich poden vesser car, e domandà di conoscenze tecniche che despess la persona media la gh'ha nò. Per via di  requisid particolar del spazzi, el mercad di sale proeuve l’è restad on mercad de niccia specializzad che l’è stad impienid di aziende che gestissen i sale proeuve.

El spazzi l’influenza la qualità e la resa de la musega. Ind on quai cas di ambient piscinitt inn minga ideai per i proeuve di grupp. Per via de la grandezza limitada de quaivuna di sale proeuve, la capacità artistica di musicista che interagissen infra de lor la podarìss andà perduda.

Per avegh e esercità l’attività de la sala proeuv, a gh'è besogn de una serie de competenze, compres el savè organizzà l’azienda, la conoscenza di pareggiadure musicai, el manegg del spazzi e del personal e anca di question de lensg.

Sale proeuve commerciai 
I struture per i proeuve, despess i offrissen di pareggiadure de alta qualità e di competenz al servizzi di musicista professionai e di amador che se pareggen per i concert e i registrazzion. I sale proeuve, despess fiten i so spazzi a or, session, o a dì, e fornissen di alter servizzi anmò compagn del noll di istrument e di pareggiadure. I sale proeuve commerciai, de solit gh’hann di orari flssibel de avertura perchè a gh'è di musicista che preferissen de provà in del fin de setimana e a la sera tarda.

Vos correlad
Materiai fonoisolant
Materiai fonoassorbent
Isolament acustich

Riferiment 

Musega